jkorsvik/nowiki_second_scrape_merged huggingface dataset:
Anne Haugland Balsnes

Anne Haugland Balsnes (født 25. september 1969 i Kristiansand) er en norsk kordirigent og professor i musikk. Hun har en master i korledelse fra Norges musikkhøgskole og en master i musikkvitenskap fra Universitetet i Oslo. Hun tok sin Ph.D. i musikkpedagogikk ved Norges musikkhøgskole med avhandlingen «Å lære i kor. Belcanto som praksisfellesskap» (2009). Hun hadde i årene 2011–2015 en post doctor-stilling ved Ansgar Teologiske Høgskole i Kristiansand hvor hun jobbet med prosjektet «Korsang for et bedre liv».
Balsnes har lang erfaring som kordirigent og har dirigert blant annet blandakoret Belcanto, seniorkoret Sølvstrupene og en rekke forskjellige prosjektkor. Hun synger selv i Kilden vokalensemble (tidligere Kristiansand solistensemble).
Hun har skrevet en rekke vitenskapelig artikler, og hennes publikasjoner fokuserer spesielt på musikk, identitet, mangfold og helse. I 2014 gav hun ut boken «Å synge i kor – ideal for menneskelig fellesskap?». Hun er leder for forskningsgruppen «Kunst, kultur og helse» som er et samarbeid mellom Universitetet i Agder, Sørlandet sykehus og Ansgar Teologiske Høgskole. Balsnes leder også prosjektet «Nordic Choral Conductor Education».
Balsnes er per 2017 ansatt som professor i musikk og forskningsleder ved Fakultet for kunstfag, Universitetet i Agder, hvor hun har spesielt ansvar for den nyopprettede Ph.D.-spesialiseringen «Kunst i kontekst». Hun er i tillegg forskningsleder og underviser i musikkfag ved Ansgar Teologiske Høgskole. Balsnes har sittet i Musikkfaglig Råd i Norges korforbund.
Boken «Å synge i kor– ideal for menneskelig fellesskap?» var i 2015 nominert til Sturlaprisen.


== Utvalgte publikasjoner ==
“The Silver Voices: A possible model for senior singing”. International Journal of Community Music, 10(1) 2017.
”Hospitality in multicultural choral singing”. International Journal of Community Music, 9(2) 2016.
”Unfreezing Identities. Exploring choral singing in the workplace. International Journal of Community Music, 8(2)2, 2015.
”Choral Singing as Health Musicking: A Discussion on Music Education and Health.” Nordic Research in Music Education Yearbook, vol. 15, 2014.
”Korsang – en kilde til folkehelse”. Socialmedicinsk tidsskrift, 91(1), 2014.
“Choral singing, Health and Quality of life: The story of Diana.” Journal of Arts&Health, 4 (3), 2012.


== Referanser ==


== Eksterne lenker ==
Artikkel i forskning.no
«Korsang gir bedre helse», NRK Sørlandet
Kviteik

Kviteik (Quercus alba) er et løvfellende tre som vokser i østlige deler av Nord-Amerika.
Den blir opptil 25 meter høy. Barken er lysegrå og oppsprukket med flak som løsner. Bladstilken er 10–25 mm lang. Bladene er omvendt eggformede med 4–6 store, avrundede fliker. De er 12–18 cm lange og 7–11 cm brede. De nyutsprungne bladene er rosa, men blir grønne etter noen dager. Undersidene av bladene er nesten hvit, og høstfargen er mørk purpur. Nøttene sitter 1–3 sammen på en kort stilk. Nøtteskåla omslutter en fjerdedel av nøtta.
Kviteik stiller ikke strenge krav til klima og jordsmonn. I nord er den knyttet til lavlandet, men i de sørlige Appalachene finnes den opp til 1370 moh. Den vokser sammen med mange andre treslag, som andre eikearter, hickory, tulipantre, svartlind, kvitask, ambratre, sumptre, amerikabøk, sukkerlønn, virakfuru, weymouthfuru og canadahemlokk.
Utbredelsen omfatter det meste av østlige USA, og arten mangler bare høyt i Appalachene, i nedre del av Mississippi-dalen, på kystsletta mot Mexicogolfen og i det meste av Florida. Nordgrensa går fra sørvestre Maine og lengst sør i Québec vestover gjennom sørlige Ontario og sentrale Michigan til sørøstlige Minnesota. Vestgrensa går gjennom vestlige Iowa, østlige Kansas, Oklahoma og østlige Texas.
Kviteik er en av de viktigste eikeartene i tømmerproduksjon, og trevirket brukes blant annet til vin- og whiskeytønner. Den blir av og til plantet i hager og parker, men ikke så ofte som rødeik på grunn av at veksten er sen, og den er vanskelig å plante om.

		
		
		
		


== Kilder ==
A. Mitchell (1977). Trær i skog og hage. Oversatt av I. Gjærevoll. Tiden. s. 245. ISBN 82-10-01282-7. 
R. Rogers. «White Oak». Silvics of North America. Besøkt 1. mai 2017. 
«Quercus alba». Flora of North America. Besøkt 1. mai 2017. 


== Eksterne lenker ==
(en) Kviteik i Encyclopedia of Life 
(en) Kviteik i Global Biodiversity Information Facility 
(sv) Kviteik hos Dyntaxa 
(en) Kviteik hos ITIS 
(en) Kviteik hos NCBI 
(en) Kviteik hos The International Plant Names Index 
(en) Kviteik hos Tropicos 
(en) Kategori:Quercus alba – bilder, video eller lyd på Wikimedia Commons 
(en) Quercus alba – galleri av bilder, video eller lyd på Wikimedia Commons 
Quercus alba – detaljert informasjon på Wikispecies
French Frigate Shoals

French Frigate Shoals er en atoll som befinner seg 487 n.m. nordvest for Honolulu i Stillehavet. Den består av et 20 kilometer langt halvmåneformet rev, samt 12 sandøyer. Dessuten er det en vulkansk øy på 36 meter kalt La Perouse Pinnacle. Navnet stammer fra den franske oppdagelsesreisende Jean-François de La Pérouse, som var nær ved å miste to fregatter på revet.
Under andre verdenskrig fungerte atollen som nødlandingsbane for amerikanske fly, og rullebanen og bygninger fra den tid eksisterer den dag i dag.


== Referanser ==
Tern Island (Hawaii)

Tern Island er et lite korallrev i French Frigate Shoals i de nordvestlige Hawaiiøyene, om lag 790 km vest-nordvest av Oahu. Den har et areal på 105,276 km² og er yngleplassen til 18 arter sjøfugl. De truede grønne hawaiisjøskilpadder, og truede hawaiimunkesel. Den ligger i et område som ivaretas av Hawaiian Islands National Wildlife Refuge og U.S. Fish and Wildlife Service.


== Historie ==

Etter slaget ved Midway bygget den amerikanske marinen en marinebase på Tern Island. Øya var stor nok til å bygge en 1 005 meter lang flystripe. Stasjonens viktigste funksjon var som en nødlandingsplass for fly som fløy mellom Hawaii og Midwayøyene. Den opprinnelige rullebanen og noen av bygningene står fortsatt.
Marinebasen ble operert  fra 1942 til 1946, og en U.S. Coast Guard-stasjon var i drift fra 1952 til 1979. I 1969 visket en tsunami ut mye av stasjonen, og den måtte bygges opp på nytt.En Piper PA-20 Pacer har landet over 600 ganger på Tern-Øya. Det er vanligvis månedlig fly til Honolulu med post, men tyngre last kommer vanligvis sjøveien. Et annet alternativ er post, enten via satellitt-telefon eller øyas bredbånd internett-tilkobling.
De gamle U.S. Coast Guard brakker brukes fortsatt inn i det 21. århundre. Oppgraderinger inkluderer opprydding av gammelt avfall, forbedrede vanntanker, og solenergi. Solenergi bruker omvendt osmose som kan produsere 1 200 liter ferskvann om dagen. Det er også en diesel generator med en 500-gallon tank.


== Referanser ==
Nordisk Banijay

Nordisk Banijay, er et nordisk TV-produksjonsselskap som tidligere het Nordisk Film & TV. Selskapet var tidligere en del av Nordisk Film som ble eid av Egmont, men ble i 2009 solgt til Banijay Entertainment. Selskapet er lokalisert i Oslo, København, Stockholm og Helsingfors.
Den norske delen av selskapet står bak TV-produksjoner som Jakten på kjærligheten, Jakten på den 6. sans, Åndenes makt, Vil du bli millionær?, 71° nord, Maestro, Pokerfjes og The Voice.
Selskapet er søsterselskap av det norske TV-produksjonsselskapet Mastiff


== Utvalgte produksjoner ==
Alle mot 1 (NRK)
Familiens Ære (NRK)
71 grader nord (TVNorge)
Mesternes Mester (NRK)
Robinson (TV 3)
Kongen Befaler (TVNorge)
Demenskoret (NRK)
Ex on the beach (discovery+)
Skal vi danse (TV 2)
Med Monsen på villspor (NRK)
Gullruten (TV 2)
DRAG ME OUT (TVNorge)


== Referanser ==


== Eksterne lenker ==
Offisielt nettsted
Spanias Grand Prix 2017

Spanias Grand Prix 2017 (offisielt navn: Formula 1 Gran Premio de España Pirelli 2017) var et Formel 1-løp som ble arrangeres 14. mai 2017 på Circuit de Catalunya i Montmeló, Spania. Det var den femte runden i Formel 1-sesongen 2017, det 58. Spanias Grand Prix og den 26. gangen løpet ble holdt på Circuit de Catalunya. Løpet ble vunnet av Lewis Hamilton i Mercedes, som også tok pole position og raskeste runde. Andreplassen gikk til Ferraris Sebastian Vettel og tredje til Daniel Ricciardo i Red Bull.


== Klassifisering ==


=== Kvalifisering ===


=== Løpet ===
Noter til tabellene:

Note 1:  - Stoffel Vandoorne fikk en gridstraff på ti plasser for å ha overskredet bilens motorkomponentkvote.
Note 2:  - Pascal Wehrlein fikk en tidsstraff på 5 sekunder for ikke å ha holdt til høyre for markøren ved inngangen til pit, og ble dermed flyttet ned fra 7. til 8. plass.


== Stillingen i mesterskapene etter løpet ==


== Referanser ==


== Eksterne lenker ==
(en) 2017 Spanish Grand Prix – kategori av bilder, video eller lyd på Commons
Mulino

Mulino kan vise til:

En landsby i Kirov oblast i Russland, se Mulino (Kirov oblast)
En landsby i Kostroma oblast i Russland, se Mulino (Kostrama oblast)
Et sted i Novgorod oblast i Russland, se Mulino (Novgorod oblast)
En landsby i Vologda oblast i Russland, se Mulino (Vologda oblast)
En landsby i Zabajkalskij kraj i Russland, se Mulino (Zabajkalskij kraj)
Johan Kenkhuis

Johan Kenkhuis (født 7. mai 1980) er en nederlandsk svømmer.
Han representerte Nederland under Sommer-OL 2004 i Athen, der han ble utslått i forsøksheatet i 50 meter fri. Han tok senere i lekene, sølv på 100 meter fri stafett, og han tok også bronse på 200 meter fri stafett under Sommer-OL 2000.


== Referanser ==


== Eksterne lenker ==
(en) Johan Kenkhuis – Olympedia 
(en) Johan Kenkhuis – Sports-Reference (OL-resultater – arkivert) 
(en) Johan Kenkhuis – swimrankings.net
Paul Weiner

Paul Weiner (født 1947 i Timișoara) er en rumensk-født tysk komponist og pianist.


== Biografi ==
Han er utdannet ved Det polytekniske instittutet (elektroteknikk-avdelingen).
Han studerte jazz med professor Wiesinger i hjembyen, og etter at han emigrerte til Vest-Tyskland ved sommerskolen i Rottenburg med Dave Liebman, Richie Beirach m.fl.
Han var en av grunnlegerne av ARLUS-jazzklubb i hjembyen, og har deltatt i mange jazzzfestivaler i Romania og Tyskland.
Han var også, sammen med Puba Hromadka, grunnlegger av jazzfestivalen i Gărâna i 1999.
Blant bandene som han startet er Gratis Jazz Trio (1968- sammen med Eugen Gondi- trommer, Emil Müller- bass), Paul Weiner Jazz-Kvartett/Kvintett, Paul Weiner Trio, Grammophon, Trio Flora.
I 1975 ble han av rumenske myndigheter attestert som friutøvende kunstner (orkesterleder og pianist).
I 1970-årene hadde han mange konserter med bl. a. Ștefan Berindei og Johnny Răducanu.
Etter emigrasjon til Vest-Tyskland i 1977 har han spilt med bl. a. Jochen Brauer, Klaus Koop, Gustl Mayer, Alexander Katz og manga amerikanske musikere (Tony Horowitz - ex-Ray Charles), John Mayen m.fl.


== Premier ==
Første premie for komposisjon ved den internasjonale jazzfestivalen i Prerov, 1971 med Paul Weiner Kvintett (Bebe Jivanescu, Erwin Ebel, Eugen Gondi og Emil Müller).


== Album (utvalg) ==
Spirale, Electrecord, 1977, reissue Japan 2014 
Live at Gărâna, 2002
Romanian Jazz: Jazz From The Electrecord Archives 1966-1978, Sonar Kollektiv, 2007


== Referanser ==


== Litteratur ==
Ioan Tomi, Dicționar- 123 compozitori, dirijori, muzicologi personalități ale culturii muzicale din Banatul istoric, Editor Filarmonica „Banatul“ Timișoara, 2009


== Eksterne lenker ==
(en) Paul Weiner på Discogs
Mulino (Novgorod oblast)

Mulino (Му́лино) er et militært øvingsområde og en landsby Volodarsky-distriktet i Nizjnij Novgorod oblast i Russland. Områddet har en befolkning på 13,008 (2010).


== Militær tilstedeværelse ==
Kommersant-Vlast anførte i 2002 at Mulino var hovedkvarter for flere miltære enheter: 34. artilleridivisjon, 99. selvdrevne artilleriregiment (3. MID), 211. artilleri-øvingsbrigade, 245. motoriserte infanteriregiment (3 MID), 752. motoriserte infanteriregiment,  237. og 100. stridsvognregimenter (3. MID), en ikke navngitt enhet, og en straffebataljon. Hovedkvarter for 3. motoriserte infanteridivisjon (3. MID)  var i nærheten av Nizjnij Novgorod.
Det er også en straffebataljon på stedet.Flere militære reorganiseringer har skjedd siden. 
Øvingsomådet for russiske styrker, var i september og desember 2007 benyttet for en felles amerikansk-russiske militærøvelser med kodenavn «Torgau» (etter den tyske byen Torgau).I 2014 ble et nytt øvingssenter planlagt etablert i Mulino -  i henhold til en avtale inngått med Rheinmetall i Tyskalnd - verdt €100-millioner. Det skulle være et øvingsområde på brigade-størrelse for simulering av kampsituasjoner og øving av treffsikkerhet med militære våpen.  På Grunn av Ukraina-krisen i 2014 og Russlands deltakelse i Ukraina-konflikten og sanksjoner pålagt av EU mot Russland, måtte Rheinmetall avlyse denne avtalen med det russiske Forsvaret.


== Referanser ==
Sprint-VM på skøyter 1997

Sprint-VM på skøyter 1997, det 26. offisielle sprintverdensmesterskapet i ISU-regi, ble arrangert på Vikingskipet i Hamar, Norge den 1. februar og 2. februar 1997. Det var Norges Skøyteforbund ved Holmestrand og Botne Skøyteklubb som var tekniske arrangører.


== Medaljevinnere – sammenlagt ==


=== Damer ===


=== Herrer ===


== Resultater ==


=== Sammenlagt damer ===


=== Sammenlagt herrer ===


== Referanser ==


== Litteratur ==
Trond Eng, red. (november 2002). «World championships sprint 1970–2002, ladies – 1997 ( 26 ) Hamar Olympic Hall «Vikingskipet»». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 46. 
Trond Eng, red. (november 2002). «World championships sprint 1970–2002, men – 1997 ( 26 ) Hamar Olympic Hall «Vikingskipet»». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 162–163. 


== Eksterne lenker ==
(en) Sprint-VM på skøyter 1997, Senior damer – Resultatoversikt på SpeedSkatingNews.info.
(en) Sprint-VM på skøyter 1997, Senior herrer – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for damer
Resultatoversikt på SpeedSkatingStats.com en nl. for herrer
(en) Sprint-VM på skøyter 1997 resultatmeny for både damer og herrer på www.ISU.html.infostradasports.com
(en) Sammenlagt-medaljer og resultater for damer og herrer på The-Sports.org (ikke komplett, mangler to løpere: to damer, Michelle Morton, Canada som ble diskvalifisert på den første dagens 500 meter og  ukrainske-løperen Lesja Belozub som ikke fullførte på første distanse, 500 meter den andre dagen).
«World Sprint Championships 1997 (Women)» (engelsk). SkateResults.com. Arkivert fra originalen 9. januar 2009. Besøkt 1. mai 2017. 
«World Sprint Championships 1997 (Men)» (engelsk). SkateResults.com. Arkivert fra originalen 9. januar 2009. Besøkt 1. mai 2017.
Stanislav Varga

Stanslav Varga (født 8. oktober 1972 i Lipany, Tsjekkoslovakia) er en tidligere slovakisk fotballspiller som blant annet spilte for Sunderland og Celtic.
Som spiller vant han serien i Skottland med Celtic i 2003/04 og i 2005/06, mens han var med på å rykke opp til Premier League både med West Bromwich og Sunderland. Som trener tok han moderklubben Tatran Prešov opp til landets øverste divisjon i 2016.


== Referanser ==


== Eksterne lenker ==
(en) Stanislav Varga – FIFA 
(en) Stanislav Varga – UEFA 
(en) Stanislav Varga – Transfermarkt 
(en) Stanislav Varga – Transfermarkt (manager) 
(en) Stanislav Varga – national-football-teams.com 
(en) Stanislav Varga – WorldFootball.net 
(en) Stanislav Varga – Soccerbase.com 
(en) Stanislav Varga – FootballDatabase.eu 
(en) Stanislav Varga – EU-Football.info 
(en) Stanislav Varga – PlaymakerStats.com
William Fox

William Fox er navnet til flere personer:


== Politikere ==
William Johnson Fox (1786–1864), britisk politiker
William Fox (politiker) (1812–1893), statsminister i New Zealand
William H. Fox (1837–1913), advokat, jurist og politiker fra Massachusetts
William Foxe, MP for Ludlow


== Sport ==
William Fox (fotballspiller), irsk internasjonal fotballspiller aktiv i 1880-årene
William Victor Fox (1898–1949), engelsk fotballspiller og cricketspiller
William Fox (bryter) (1912–1999), engelsk fristil-bryter


== Andre ==
William F. Fox (1840–1909), skogvokter, medlem av 28. Regiment United States Colored Troops og forfatter av Regimental Losses in the American Civil War
William Darwin Fox (1805–1880), engelsk geistlig og amatørforsker
William Fox (paleontolog) (1813–1881), engelsk geistlig og paleontolog
William Fox (produsent) (1879–1952), stifter av filmselskapet Fox Film Corporation
William Fox (skuespiller) (1911–2008), engelsk komiskuespiller
William Price Fox (født 1926), amerikansk forfatter
William R. Fox (1837–?), amerikansk soldat og mottaker av Medal of Honor
William Fox (gullgraver) (1827–1890), newzealandsk gullprospektør og gullgraver
William Tilbury Fox (1836–1879), engelsk dermatolog
William T. R. Fox (1912–1988), amerikansk utenrikspolitisk professor og internasjonal relasjonsteoretiker ved Columbia University
fødenavnet og det tidlige profesjonelle navnet på den engelske skuespilleren James Fox (født 1939)
Orshöjden

Orshöjden (275 moh), er en åsrygg i Dals-Ed kommune i Västra Götalands län i Sverige.Fjellet ligger i Tresticklans nasjonalpark, mellom Boksjön og Stora Le, nær grensen mot Norge. Toppen av Orshøjden er det høyeste punktet i nasjonalparken.


== Referanser ==
USA-mesterskapet i friidrett innendørs 2017

USA-mesterskapet i friidrett innendørs 2017 ble arrangert i Albuquerque Convention Center i Albuquerque i New Mexico, fra 3. til 5. mars 2017. Arrangør var USA Track and Field (USATF).


== Menn ==


== Kvinner ==


== Referanser ==


== Kilder ==
Resultater Arkivert 30. april 2017 hos Wayback Machine.


== Eksterne lenker ==
Offisiell hjemmeside - USATF
CAF Oaris

CAF Oaris er en type høyhastighets motorvognsett utviklet av spanske Construcciones y Auxiliar de Ferrocarriles (CAF) siden 2010. 


== Ulike varianter ==


=== CAF Oaris type 105 ===
Det er så langt kun bygget én prototyp for Red Nacional de los Ferrocarriles Españoles (RENFE), der det er kjent som type 105.


=== CAF Oaris type 78 ===
Den 20. mars 2015 bestilte Flytoget AS åtte fire-vogners sett av denne typen. Statens jernbanetilsyn har gitt disse togsettene typebetegnelsen type 78. Med en toppfart på 245 km/t vil dette være det raskeste toget i Norge. Etter 19 dager måtte togsettene tas ut av drift etter at det ble oppdaget en sprekk i rammen på én av vognene i juni 2021, mindre enn én måned etter at de ble satt i drift.


== Referanser ==


== Eksterne lenker ==
2015/866 - Flytoget - Nye togsett type 78 – eInnsyn
Produktside – CAF
Skarlageneik

Skarlageneik (Quercus coccinea) er et løvfellende tre som vokser i østlige deler av USA.
Den blir opptil 30 m høy. Nedre del av stammen har ikke merker etter døde greiner. Barken er sølvgrå og glatt med store korkporer på unge trær, mens barken hos eldre trær er mørkegrå, fint furet og vortete. Bladene er avlange til elliptiske, 7–16 cm lange og 8–13 cm brede. Bladstilken er 2,5–6 cm lang. Bladet har tre fliker på hver side; basalfliken er vinkelrett eller tilbakebøyd, midtfliken utoverstående og tredje flik rettet framover. Tredje flikpar har ofte ulik lengde på hver side. Bladene er glinsende grønne på oversiden og glinsende lyse under. Høstfargen er dypt karmosinrød. Nøttene bruker 1,5 år på å bli modne. Nøtteskåla dekker mellom en tredjedel og halvparten av nøtta. 
Skarlageneik vokser best på ganske tørr sand- eller grusjord i litt høyereliggende områder. Den forekommer som regel sammen med andre eikearter og furu, men på Ozarkplatået i Missouri vokser den i nesten rene bestander. I undervegetasjonen er blomsterkornell, bredbladkalmia, syretre og bærlyng vanlig.
Nordgrensen går fra sørvestre Maine vestover til New York, Ohio, sørlige Michigan og Indiana. Vestgrensen går gjennom sørlige Illinois, sørøstlige Missouri og sentrale Mississippi. Sørgrensen går gjennom sørlige Alabama og sørvestlige Georgia, og østgrensen går i overgangen mellom kystsletta og Appalachene nordover til Virginia.
Dette treslaget er mye plantet både i USA og Europa på grunn av de praktfulle høstfargene. Kultivaren 'Splendens' har ekstra store, glinsende blad.

		
		
		


== Kilder ==
A. Mitchell (1977). Trær i skog og hage. Oversatt av I. Gjærevoll. Tiden. s. 230–231. ISBN 82-10-01282-7. 
P.S. Johnson. «Scarlet Oak». Silvics of North America. Besøkt 1. mai 2017. 
«Quercus coccinea». Flora of North America. Besøkt 1. mai 2017. 


== Eksterne lenker ==
(en) Skarlageneik i Encyclopedia of Life 
(en) Skarlageneik i Global Biodiversity Information Facility 
(en) Skarlageneik hos ITIS 
(en) Skarlageneik hos NCBI 
(en) Skarlageneik hos The International Plant Names Index 
(en) Skarlageneik hos Tropicos 
(en) Kategori:Quercus coccinea – bilder, video eller lyd på Wikimedia Commons 
(en) Quercus coccinea – galleri av bilder, video eller lyd på Wikimedia Commons 
Quercus coccinea – detaljert informasjon på Wikispecies
Listeforbund

Et listeforbund (eller listesamband) var et samarbeid mellom to eller flere partier i valg i Norge. Listeforbund hjalp mindre partier med å unngå «bortkastede stemmer» ved at stemmene deres kunne telles sammen dersom dette gjorde at partiene fikk flere mandater enn hvis stemmene ble talt hver for seg.
Ved opptelling av stemmene i en valgkrets ble først alle listene telt opp for seg, og mandatene regnet ut. Deretter ble det foretatt en ny beregning, der partiene som hadde listeforbund sammen ble regnet under ett. Hvis sistnevnte beregning gav flere mandater enn førstnevnte ble denne lagt til grunn for den endelige mandatfordelingen.Partier som hadde inngått listeforbund måtte indikere dette på stemmesedlene sine. Enkeltvelgere kunne reservere seg mot at deres stemme ble talt med til fordel for samarbeidspartnerne i listeforbundet ved å stryke denne erklæringen fra stemmeseddelen sin. Dette skjedde ikke ofte, men fungerte som en slags «sikkerhetsventil» for velgerne.


== 1930–1945 ==
Listeforbund ble innført før stortingsvalget 1930. Ordningen kom på grunn av Arbeiderpartiets fremgang, da valgordningen med bruk av d'Hondts metode favoriserte de største partiene. Derfor sørget de ikke-sosialistiske partiene for å tillate listeforbund, for å prøve å hindre Arbeiderpartiet i å få flertall. Arbeiderpartiet protesterte på den nye ordningen, uten å nå frem.Ordningen med listeforbund varte til og med stortingsvalget 1945, men ble avviklet før 1949-valget.


== 1980-tallet ==
Et forsøk på å få gjeninnført listeforbund ble gjort i 1969, uten hell. Et nytt forsøk ble gjort i 1984, på initiativ fra Kristelig Folkeparti og Senterpartiet. Denne gangen støttet Høyre og Fremskrittspartiet forslaget, som dermed fikk flertall i Stortinget. Det var derfor tillatt med listeforbund ved stortingsvalget 1985, og ordningen ble benyttet av de tre sentrumspartiene Kristelig Folkeparti, Senterpartiet og Det Liberale Folkepartiet i flere fylker.Partiene som fikk gjeninnført listeforbundet før valget i 1985 ønsket egentlig å få innført utjevningsmandater. Dette krevde imidlertid grunnlovsendring og to tredels flertall, noe Arbeiderpartiet blokkerte. Innføring av listeforbund kunne derimot gjøres via å endre valgloven, noe som kun krevde simpelt flertall. Arbeiderpartiet var egentlig imot både utjevningsmandater og listeforbund, siden de oppfattet disse tingene som verktøy ikke-sosialistisk side brukte til å opprettholde stortingsflertallet sitt. Etter harde debatter i Stortinget snudde Arbeiderpartiet, og endte med å godta utjevningsmandater da man reviderte valgordningen i 1988. Fra og med stortingsvalget 1989 ble derfor ordningen med listeforbund avviklet igjen.


== Referanser ==
Markus Solbakken

Markus Solbakken (født 25. juli 2000) er en norsk fotballspiller som spiller for Viking.Han er sønn av Ståle Solbakken, merittert fotballspiller og fast på landslaget på slutten av 1990-tallet, nå med stor suksess som fotballtrener.


== Landslaget ==
Den 20. november 2018 fikk han sin første U21-landskamp for Norge mot Tyrkia.Han ble tatt ut i Norges tropp til U19-EM 2019 i Armenia.


== Referanser ==


== Eksterne lenker ==
(en) Markus Solbakken – Transfermarkt 
(en) Markus Solbakken – WorldFootball.net 
(en) Markus Solbakken – FootballDatabase.eu 
(en) Markus Solbakken – Soccerway 
(no) Markus Solbakken – Norges Fotballforbund